**KLAIPĖDOS MIESTO SAVIVALDYBĖS TARYBA**

**STRATEGINĖS PLĖTROS KOMITETAS**

**POSĖDŽIO PROTOKOLAS**

2014 m. rugsėjo 11 d. Nr. TAR – 94

Klaipėda

Posėdis įvyko 2014-09-10. Pradžia 14.00 val.

Posėdžio pirmininkas – Artūras Razbadauskas.

Posėdžio sekretorė – Lietutė Demidova.

Posėdyje dalyvauja komiteto narė Lina Skrupskelienė, Arūnas Barbšys, Strateginio planavimo skyriaus vedėja Indrė Butenienė, Finansų ir turto departamento direktorė A. Špučienė, Finansų skyriaus vedėja R. Kambaraitė, Turto skyriaus vedėja G. Paulikienė.

A.Razbadauskas siūlo darbotvarkę papildyti klausimu dėl rašto „Dėl atstovo delegavimo į Nevyriausybinių organizacijų tarybą“.

Darbotvarkė patvirtinta bendru sutarimu:

1. Dėl objektų įtraukimo į privatizavimo objektų sąrašą. Pranešėja G. Paulikienė

2. Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-16 “Dėl Klaipėdos miesto savivaldybės 2014-2016 metų strateginio veiklos plano patvirtinimo” pakeitimo. Pranešėja I. Butenienė

3. Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ pakeitimo. Pranešėja R. Kambaraitė

4. Dėl rašto „Dėl atstovo delegavimo į Nevyriausybinių organizacijų tarybą“. Pranešėjas A. Razbadauskas

1. SVARSTYTA. Dėl objektų įtraukimo į privatizavimo objektų sąrašą.

Pranešėja – G. Paulikienė. Sako, kad sprendimo projekto tikslas - įtraukti į privatizuojamų objektų sąrašą savivaldybės funkcijų įgyvendinimui nereikalingas patalpas ir pastatus, kad būtų galima jas privatizuoti ir gauti pajamas į Savivaldybės privatizavimo fondą.

Siūlo įtraukti į privatizavimo objektų sąrašą negyvenamąją patalpą - civilinės saugos slėptuvę Danės g. 25-61, gyvenamąjį namą Rumpiškės g. 14 ir 4 pastatus (katilinę, vaikų globos namus, kiemo rūsį ir sandėlį) Vaivos g. 23, Klaipėdoje. Patalpos Danės g. 25-61 yra gyvenamojo namo rūsyje ir savivaldybės funkcijų vykdymui nėra tinkamos. Pastatas Rumpiškės g. 14 yra pripažintas avariniu. Pastatai Vaivos g. 23 šiuo metu perduoti pagal panaudos sutartį ir, sprendžiant tolimesnį šių pastatų panaudojimo klausimą, siūloma juos įtraukti į privatizuojamų objektų sąrašą.

1. Barbšys siūlo išbraukti iš privatizuojamų objektų sąrašo Vaivos g. 23 (priedo 3 punktas).

L. Skrupskelienė nepritaria pastato Vaivos g. 23 įtraukimui į privatizuojamų objektų sąrašą.

Balsavimu (už-2) nepritarta, kad įtraukti į privatizuojamų objektų sąrašą pastatą, esantį Vaivos g. 23, Klaipėda (priedo 3 punktas).

NUTARTA. Pritarti sprendimo projektui (bendru sutarimu) su pastaba: iš sprendimo projekto priedo (Ilgalaikis materialusis turtas) išbraukti 3 punktą (pastatai Vaivos g. 23, Klaipėdoje).

2. SVARSTYTA. Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-16 “Dėl Klaipėdos miesto savivaldybės 2014-2016 metų strateginio veiklos plano patvirtinimo” pakeitimo.

Pranešėja – I. Butenienė. Sako, kad Miesto urbanistinio planavimo programoje, (Nr.01**)** atsižvelgiant į Urbanistinio plėtros departamento raštą, siūloma patikslinti finansavimo apimtis tarp priemonių nekeičiant bendros programos finansavimo apimties: 22,2 tūkst. Lt (finansavimo šaltinis SB) sumažinti finansavimo apimtį 010101 priemonei „ES projekto „Teritorinio planavimo dokumentų rengimas“ įgyvendinimas“, nes atlikus viešuosius pirkimus, paaiškėjo, kad detaliųjų planų parengimo kainos yra mažesnės nei planuota. Atitinkamai 22,2 tūkst. Lt (finansavimo šaltinis SB) siūloma padidinti finansavimo apimtį 010104 priemonei „Miesto urbanistinio planavimo tobulinimas“, nes pagal 2014-06-17 pasirašytą Bendrojo plano sprendinių įgyvendinimo (monitoringo) įvertinimo ekspertų paslaugų pirkimo sutartį Nr. J9-800 ir pagal 2014-07-01 pasirašytą Atnaujintos miesto kvartalų schemos parengimo sutartį Nr. J9-849, 2014 metais planuojama atlikti daugiau darbų nei buvo planuota.

Valdymo programa mažinama dėl pigesnio paskolų aptarnavimo (nei buvo planuota).

Smulkaus ir vidutinio verslo plėtros programoje (Nr.04), atsižvelgiant į Investicijų ir ekonomikos departamento raštą, siūloma perskirstyti lėšas tarp programos priemonių: 4,2 tūkst. Lt didinti finansavimo apimtį 010105 priemonei „Projektų, gerinančių smulkiojo ir vidutinio verslo sąlygas Klaipėdos mieste, įgyvendinimas“. Šias lėšas planuojama panaudoti Klaipėdos miesto reprezentacinių leidinių leidybai. Atitinkamai 4,2 tūkst. Lt sumažinti finansavimo apimtį 010105 priemonei „Latvijos ir Lietuvos bendradarbiavimo tarp sienų programos projekto „INVEST TO GROW“ veiklų įgyvendinimas“, nes projektas jau yra įgyvendintas ir lėšų jam vykdyti nebereikės.

Sumažinti priemonės 010202 „Buvusio tabako fabriko pritaikymas Klaipėdoje kūrybinių industrijų plėtrai“ finansavimo apimtis, grafoje „2014-ųjų metų asignavimų planas“ (finansavimo šaltinis ES lėšos) vietoje 3772,9 tūkst. Lt įrašant 3718,3 tūkst. Lt. Taip pat reikia 413,5 tūkst. Lt sumažinti finansavimo apimtį šiai priemonei iš paskolų lėšų (SB(P), nes 2014 m. liepos 31 d. savivaldybės tarybos sprendimu Nr. T2-163 buvo skirtos lėšos iš privatizavimo fondo VšĮ KEPA savininko kapitalui didinti (dėl to atitinkamai mažinamas finansavimas iš kito šaltinio).

Aplinkos apsaugos programoje (Nr. 05) programoje siūloma patikslinti planuojamas finansavimo apimtis priemonėms vykdyti iš Aplinkos apsaugos rėmimo specialiosios programos (toliau – SB(AA)) lėšų. Savivaldybės administracijos direktoriaus sudaryta komisija siūlo papildomai surinktas SB(AA) lėšas paskirstyti: 100,4 tūkst. Lt siūloma didinti finansavimo apimtį 010102 priemonės „Atliekų, kurių turėtojo nustatyti neįmanoma arba kuris nebeegzistuoja, tvarkymas“ papriemonei „Savavališkai užterštų teritorijų sutvarkymas“, nes būtina išvalyti 10 teritorijų: prie Joniškės g. kapinių tvoros; vakarinėje Pievų g. pusėje ir šalia garažų, Šilutės pl. 48 ir 48B; prie Teniso ir ledo arenos; tarp Klaipėdos jūrų krovinių kompanijos Klasco ir Naujojo Uosto g. ties Inkaro skg.; Upelio g. gale prie UAB „Klaista“; Tauralaukio g.; Liepų g. 54 namo vidinė teritorija ties Danės g.; tarp garažų g. 2T ir Artojo g. 7A palei geležinkelį arčiau tilto per Danę; Kadagių g. 2A; Panevėžio g. gale link Anykščių g. už garažų. 9,9 tūkst. Lt siūloma mažinti finansavimo apimtį 010105 priemonei „Asbesto turinčių gaminių atliekų šalinimas“, nes nepasirašyta dotacijos sutartis su Aplinkos ministerija. 25,4 tūkst. Lt siūloma mažinti finansavimo apimtį 010301 priemonės „Miesto vandens telkinių valymas“ papriemonei „Sanitarinis vandens telkinių valymas“, nes dėl nedidėlio užterštumo nebuvo poreikio skirti papildomų valymo darbų. 72,2 tūkst. Lt siūloma mažinti finansavimo apimtį 010303 priemonei „Bendrojo naudojimo lietaus nuotekų tinklų tiesimas teritorijoje ties Bangų g. 5A, Klaipėdoje“, nes lietaus nuotekų tinklų tiesimo darbai buvo atlikti už mažesnę kainą, nei planuota. 94,5 tūkst. Lt siūloma didinti finansavimo apimtį 010402 priemonės „Dviračių takų priežiūra ir plėtra“ papriemonei „Dviračių ir pėsčiųjų tako dalies nuo Biržos tilto iki Klaipėdos g. tilto įrengimas Danės upės slėnio teritorijoje“, nes lėšos reikalingos papildomų darbų bendrafinansavimui. 76,3 tūkst. Lt siūloma didinti finansavimo apimtį 010402 priemonės „Dviračių takų priežiūra ir plėtra“ papriemonei „Asfalto dangos įrengimas suformuojant dviračių taką palei Danės upės krantinę nuo Jono kalnelio tiltelio iki Gluosnių skersgatvio“, nes atlikus viešuosius pirkimus, darbai ir paslaugos nupirkti už didesnę kainą nei planuota. 42,9 tūkst. Lt siūloma didinti finansavimo apimtį 010405 priemonei „Projekto „Aplinkos pritaikymo ir aplinkosaugos priemonių įgyvendinimas Baltijos jūros paplūdimių zonoje“ įgyvendinimas“, nes pasirašyta dotacijos sutartis su Aplinkos ministerija ir 30 proc. projekto vertės savivaldybė turi apmokėti iš savo lėšų. Visa projekto vertė – 142,9 tūkst. Lt.

Įtraukti naują priemonę 010305 „Lietaus nutekų tinklų Pilies ir mokyklos gatvėse remonto darbai“. Pilies gatvės atkarpoje nuo Žvejų g. iki Daržų g. nustatyti dideli lietaus nuotekų linijos defektai. Norint užtikrinti saugų autotransporto judėjimą ir lietaus vandens surinkimą Pilies g., būtina atlikti lietaus nuotekų kolektoriaus remontą. Tikslinga pradėti darbus, kol vyksta Pilies tilto rekonstrukcija ir yra sumažėjęs eismo intensyvumas Pilies gatvėje. Priemonei siūloma numatyti finansavimą iš Aplinkos apsaugos rėmimo specialiosios programos lėšų: 2014 m. – 61 tūkst. Lt, 2015 m. – 122 tūkst. Lt.

Susisiekimo sistemos priežiūros ir plėtros programoje (Nr. 06), atsižvelgiant į Miesto ūkio departamento raštą, siūloma patikslinti 6 programos priemonių planuojamas finansavimo apimtis mažinant programos bendrą finansavimo apimtį: 686 tūkst. Lt siūloma mažinti finansavimo apimtį 010301 priemonės „Viešojo transporto paslaugų organizavimas“ papriemonei „Transporto kompensacijų mokėjimas profesinių mokyklų moksleiviams“, nes pasirašius su 5 profesinėmis mokyklomis sutartis nuo balandžio mėnesio realus lėšų poreikis transporto kompensacijų mokėjimui profesinių mokyklų moksleiviams buvo mažesnis nei planuota.

500 tūkst. Lt didinti finansavimo apimtį 010402 priemonei „Mokamo automobilių stovėjimo sistemos mieste sukūrimas ir išlaikymas“ (dėl padidinto rinkliavos surinkimo plano). Lėšas siūloma planuoti taip: 445,6 tūkst. Lt numatyti rinkliavos zonose esančių kiemų automobilių statymo aikštelių sutvarkymui; 34,4 tūkst. Lt - 2 laukimo paviljonų pastatymui; 20 tūkst. Lt — administravimo sąnaudų padengimui (2014 metų rugsėjo - lapkričio mėnesiais reikės 355 papildomų darbo valandų Mėlynajai automobilių statymo zonai, išplėstai uždarius Pilies tiltą, administruoti).

Infrastruktūros objektų plėtros ir priežiūros programoje (Nr. 07), atsižvelgiant į Miesto ūkio departamento, siūloma patikslinti programos priemonės 010101 „Miesto aikščių, skverų ir kitų bendro naudojimo teritorijų priežiūra“ papriemones: parengus Debreceno aikštės paprastojo remonto aprašą, paaiškėjo reali projekto vertė ir darbų apimtys, todėl siūloma patikslinti papriemonei „Debreceno aikštės atnaujinimas“ 2014 m. numatytą finansavimą pakeičiant išlaidų paskirtį: 371 tūkst. Lt numatyti ilgalaikiam turtui įsigyti ir 20,5 tūkst. Lt – išlaidoms.

Išskirti atskirą papriemonę „Pempininkų aikštės atnaujinimas“ numatyti 2014 m. 8,5 tūkst. Lt (finansavimo šaltinis SB) paprastojo remonto aprašo parengimo išlaidoms. Pempininkų aikštės atnaujinimo darbus planuojama pradėti 2016 metais.

Patikslinti 7 programos priemonių planuojamas finansavimo apimtis didinant programos bendrą finansavimo apimtį: 65,3 tūkst. Lt siūloma mažinti finansavimo apimtį 010102 priemonei ,,Švaros ir tvarkos užtikrinimas bendro naudojimo teritorijose“. Įgyvendinant papriemonę „Miesto viešųjų tualetų remontas, priežiūra ir nuoma“ sutaupyta 65,3 tūkst. Lt, kadangi dėl užsitęsusių viešųjų pirkimų procedūrų nebuvo planuotu laiku pajungti konteineriniai tualetai (2 vnt. – Smiltynėje, prie centrinės gelbėjimo stoties; 3 vnt. – Melnragėje, Vėtros g., prie neįgaliųjų ir II Melnragės paplūdimių), todėl nebuvo vykdoma ir jų priežiūra.

60 tūkst. Lt didinti finansavimo apimtį 010103 priemonės ,,Miesto paplūdimių priežiūros organizavimas“ papriemonei „Skęstančiųjų gelbėjimo paslaugų teikimas (BĮ "Klaipėdos paplūdimiai" veiklos organizavimas — be šildymo)“, nes perdavus organizuoti Melnragės, Neįgaliųjų, Girulių ir Danės poilsio zonų sanitarinio ir mechanizuoto tvarkymo bei inventoriaus priežiūros ir remonto darbus, šiai paslaugai įgyvendinti metų pradžioje nebuvo suplanuotos lėšos.

33 tūkst. Lt didinti finansavimo apimtį 010102 priemonei ,, Miesto viešųjų erdvių ir gatvių apšvietimo užtikrinimas“, nes įgyvendinant papriemonę „Apšvietimo tinklų ir įrangos eksploatacija, avarinių gedimų likvidavimas ir radiofikacijos linijų remontas“ buvo atliktas Sąjūdžio parko apšvietimo atramų remontas, ko metų pradžioje nebuvo planuota.

5 tūkst. Lt mažinti finansavimo apimtį 010202 priemonei „Senųjų kapinaičių sutvarkymas“, nes Senųjų kapinaičių ženklų įrengimo darbai bus derinami su jau esamų ženklų atnaujinimo darbais 2015 metais, todėl šiai priemonei lėšų nereikės. 5 tūkst. Lt siūloma didinti finansavimo apimtį 010206 priemonei „Lėbartų kapinių vandentiekio sistemos remontas“, nes dėl įvykusių viešųjų pirkimų konkursų padidėjo paslaugos kaina.

88,7 tūkst. Lt didinti finansavimo apimtį 010203 priemonei „Mirusių (žuvusių) žmonių palaikų pervežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas), palaidojimas savivaldybės lėšomis“, kadangi vykstant ikiteisminiams tyrimams ir negavus leidimo laidoti žmogaus palaikų, dažnai užsitęsia palaikų saugojimo terminai, atitinkamai išauga išlaidos ir susidaro įsiskolinimai.

13,7 tūkst. Lt mažinti finansavimo apimtį 010207 priemonei „Joniškės kapinių takų remontas“, nes atlikus viešuosius pirkimus, darbai ir paslaugos nupirkti mažesnėmis kainomis nei planuota.

1155 tūkst. Lt didinti finansavimo apimtį 010301 priemonei „Savivaldybei priskirtų daugiabučių namų kiemų teritorijų sanitarinis valymas (šaligatvių, asfaltuotų, žvyruotų dangų, žaliųjų plotų valymas ir šienavimas)“, nes planuojant 2014 metų išlaidas, buvo skirta mažiau lėšų daugiabučių namų kiemų teritorijų sanitariniam valymui nei realus metų poreikis (buvo tikimasi kiemų priežiūrą perduoti administruoti gyventojams).

501,8 tūkst. Lt mažinti finansavimo apimtį 010501 priemonei „Biudžetinių įstaigų patalpų šildymas“, kadangi buvo sutaupytos švietimo įstaigų patalpų šildymo lėšos dėl mažėjančių šilumos kainų ir palankių oro sąlygų.

Miesto kultūrinio savitumo puoselėjimo bei kultūrinių paslaugų gerinimo programoje (Nr. 08) atlikti patikslinimus: padidinti finansavimo apimtį 68,8 tūkst. Lt priemonei „Miesto švenčių, valstybinių dienų ir kultūrinių renginių organizavimas“ vykdyti, kadangi buvo surinkta daugiau vietinės rinkliavos lėšų daugiau nei planuota; Numatyti 100 tūkst. Lt VšĮ „Klaipėdos šventės“ savininko kapitalo formavimui, nes reikalingos lėšos pastato Šaulių g. 32-5, kuriame įsikurs įstaiga, remontui atlikti; Numatyti 1,4 tūkst. Lt iš SB lėšų mažesnį finansavimąkultūros įstaigų veiklos organizavimui, nes sumažėjo išlaikymo išlaidos.

Tikslinti finansavimą kultūros ir meno darbuotojų darbo užmokesčiui: padidinti finansavimą 324,0 tūkst. Lt iš valstybės tikslinės dotacijos lėšų (SB(VB), padidinti 186,8 tūkst. Lt iš pajamų įmokų (SB(SP) (Koncertų salė ir Kultūrų komunikacijų centras planuoja gauti daugiau pajamų įmokų už teikiamas mokamas paslaugas).

Jaunimo politikos plėtros programoje (Nr. 09) siūloma patikslinti projektui „Jaunas žmogus – tobulėjančios visuomenės garantas“ suplanuotų lėšų paskirstymą tarp ekonominių klasifikacijos straipsnių: numatyti 65,7 tūkst. Lt, skirtas Klaipėdos jaunimo centro „Atviros jaunimo erdvės“ (I. Simonaitytės g. 24) pastato fasadui remontuoti, kaip išlaidas turtui įsigyti.

Ugdymo proceso užtikrinimo programoje (Nr. 10) siūloma atlikti pakeitimus: įtraukti naują priemonę „Klaipėdos lopšelio-darželio „Obelėlė“ pastato renovacija“ ir iš savivaldybės biudžeto lėšų numatyti jai 8 tūkst. Lt. Ši priemonė buvo vykdoma 2010-2012 m., tačiau reikalaujant Klaipėdos visuomenės sveikatos centrui, siekiant perduoti objektą valstybinei komisijai, yra reikalingos lėšos apsaugoms ant šildymo prietaisų (plieninių radiatorių) įrengti. Siūloma numatyti papildomą finansavimą (šaltinis – SB(P)) 2014 m. 542 tūkst. Lt projekto „Klaipėdos Adomo Brako dailės mokyklos pastato kapitalinis remontas (šiluminė renovacija) vykdymui. Lėšos perkeliamos iš kitų programų, kuriose buvo suplanuotos ir nebus panaudotos lėšos iš to paties šaltinio (413,5 tūkst. Lt iš SVV plėtros programos ir 128,5 tūkst. Lt Socialinės atskirties programos). Siūloma didinti finansavimo apimtis 010101 priemonei „Veiklos organizavimo užtikrinimas švietimo įstaigose“ 228,5 tūkst. Lt, nes reikalingos lėšos išeitinėms išmokoms, kompensacijoms už nepanaudotas atostogas ir socialinio draudimo įmokoms dėl Andrejaus Rubliovo pagrindinės mokyklos reorganizavimo, prijungiant prie „Santarvės“ pagrindinės mokyklos ir Salio Šemerio ir Naujakiemio suaugusiųjų gimnazijų sujungimo bei kitoms išlaidoms. Taip pat siūloma didinti šios priemonės finansavimą iš kitų šaltinių – SB(VB) ir SB(SP). Numatyti 50 tūkst. Lt (finansavimo šaltinis SB) priemonei „Įrengimų įsigijimas ugdymo įstaigų maisto blokuose pagal tikrinančių institucijų reikalavimus“ finansuoti, vykdant Klaipėdos miesto savivaldybės tarybos 2014 m. vasario 13 d. protokolinį pavedimą. Numatyti papildomą 30,0 tūkst. Lt finansavimą (finansavimo šaltinis SB) persikraustymo į naujas patalpas išlaidoms padengti (Moksleivių saviraiškos centrui persikraustymo į Smiltelės g. 22; „Santarvės“ pagrindinei mokyklai A. Rubliovo pagrindinės mokyklos turto pervežimui).

Kūno kultūros ir sporto plėtros programoje (Nr. 11) Lietuvos futbolo federacijai neskyrus Futbolo mokyklos stadionui dirbtinės aikštės dangos liko nepanaudota 235 tūkst. Lt. Didžiąją dalį šių lėšų (214,8 tūkst. Lt) siūloma skirti priemonei 010301 „Klaipėdos centrinio stadiono Sportininkų g. 46 rekonstrukcija etapais (II ir IV etapai)“ vykdyti.

Didinti iš savivaldybės biudžeto lėšų 47,3 tūkst. Lt – sąlygoms ugdytis viešosiose sporto įstaigose sudaryti (VšĮ Klaipėdos irklavimo centras) pagal Savivaldybės tarybos 2014-02-13 protokolinį pavedimą; 320 tūkst. Lt – prioritetinių sporto šakų didelio sportinio meistriškumo klubų veiklai dalinai finansuoti; 13,6 tūkst. Lt – pasirenkamojo vaikų ugdymo programų finansavimui iš sportininko krepšelio lėšų dėl didesnio lėšų poreikio nei planuota.

Patikslinti finansavimą priemonei „Sąlygų ugdytis biudžetinėse sporto įstaigose sudarymas“.

Socialinės atskirties mažinimo programoje (Nr. 12) siūloma atlikti pakeitimus: įvykus viešųjų pirkimų procedūroms, paaiškėjo, kad Socialinės atskirties mažinimo programos Nr. 12 priemonei 010205 „Aplinkos pritaikymas neįgaliesiems“ reikia mažiau lėšų nei planuota (sutaupyta 42,2 tūkst. Lt). Siūloma sutaupytas lėšas perkelti į Miesto infrastruktūros objektų priežiūros ir modernizavimo programą Nr. 07 priemonės 010301 „Savivaldybei priskirtų daugiabučių namų kiemų teritorijų sanitarinis valymas (šaligatvių, asfaltuotų, žvyruotų dangų, žaliųjų plotų valymas ir šienavimas)“ vykdymui.

29,4 tūkst. Lt padidinti finansavimo apimtį projektui „Senyvo amžiaus asmenų dienos socialinis globos centras (Kretingos g. 44)“ vykdyti, 16 tūkst. Lt – projektui „Suaugusių asmenų su psichine negalia dienos socialinės globos centras (Kretingos g. 44)“ vykdyti ir 83,1 tūkst. Lt – projektui „Suaugusių asmenų su proto negalia dienos socialinės globos centras (2 spec. mokykla III a.)“ vykdyti dėl finansavimo šaltinio pasikeitimo (vietoj finansavimo iš paskolos lėšų bus finansuojama iš socialinėms pašalpoms skirtų lėšų ekonomijos);

22,5 tūkst. Lt didinti finansavimo apimtis projektui „Suaugusių asmenų su proto negalia dienos socialinės globos centras (2 spec. mokykla III a.)“ vykdyti, kadangi reikalinga atlikti papildomus nenumatytus darbus (mūrinių sienų sustiprinimas ir laiptinės remontas).

Patikslinti priemonių 010101 „Piniginės socialinės paramos nepasiturinčioms šeimoms ir vieniems gyvenantiems asmenims bei paramos mirties atveju teikimas, išmokant pašalpas ir kompensacijas“ ir 010201 „Socialinių paslaugų teikimas socialinėse įstaigose“ finansavimo apimtis.

Sveikatos apsaugos programoje (Nr. 13), atsižvelgiant į Socialinių reikalų departamento raštą, siūloma Sveikatos apsaugos programoje Nr.13 patikslinti priemonę 01 01 04 „URBACT projekto „Sveikas senėjimas“ įgyvendinimas“ išskiriant darbo užmokesčio sumą 3 tūkst. Lt (finansavimo šaltinis ES). Didinti išsavivaldybės biudžeto lėšų 13,8 tūkst. Lt Visuomenės sveikatos biurui iš ES lėšų finansuojamam projektui „Sveikas senėjimas“ vykdyti – lėšos bus grąžintos (kompensuotos) iki 2015 m. kovo mėn. Didinti išVisuomenės sveikatos rėmimo specialiosios programos lėšų 63 tūkst. Lt, nes į Aplinkos apsaugos rėmimo specialiosios programos sąskaitą surinkus daugiau lėšų, atitinkamai turi būti suplanuotos išlaidos.

NUTARTA. Pritarti pateiktam sprendimo projektui bendru sutarimu.

3. SVARSTYTA. Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ pakeitimo.

Pranešėja – R. Kambaraitė. Siūlo didinti biudžetą 4 mln. 154 tūkst. 300 Lt. Informuoja, kad gautos dotacijos: iš Socialinės ministerijos 1 mln. 300 tūkst. Lt socialiniam būstui įsigyti, iš Švietimo ministerijos 103 tūkst. Lt mokinio krepšeliui, 324 tūkst. Lt iš Kultūros ministerijos kultūros ir meno darbuotojų darbo užmokesčiui padidinti.

Aplinkos kokybės skyrius prašo didinti pajamas už gamtos išteklius 51,1 tūkst. Lt ir mokesčius už leidimų išdavimą. Viso 315 tūkst.100 Lt.

Pagal skyrių paraiškas didinamos įstaigų pajamos už teikiamas paslaugas 472 tūkst. Lt, įmokos už išlaikymą įstaigose 718, 3 tūkst. Lt, už gyvenamųjų patalpų nuomą 300 tūkst. Lt ir 41 tūkst. Lt už biudžetinių įstaigų patalpų nuomą.

Savivaldybės biudžeto pajamas siūloma didinti 4154,3 tūkst. Lt, iš jų: 580,9 tūkst. Lt – vietinių rinkliavų (iš jų: 500,0 tūkst. Lt – už naudojimąsi nustatytomis mokamomis vietomis automobiliams statytiir 80,9 tūkst. Lt *–* už leidimo prekiauti ir įrengti vaizdinę komercinę reklamą išdavimą, kurią administruoja VšĮ „Klaipėdos šventės“).

NUTARTA. Pritarti pateiktam sprendimo projektui bendru sutarimu.

4. SVARSTYTA. Dėl rašto „Dėl atstovo delegavimo į Nevyriausybinių organizacijų tarybą“.

Pranešėjas – A. Razbadauskas. Informuoja, kad gautas Socialinės paramos raštas „Dėl atstovo delegavimo į Nevyriausybinių organizacijų tarybą“. Siūlo deleguoti į Nevyriausybinių organizacijų tarybą Liną Skrupskelienę.

NUTARTA. Deleguoti į Nevyriausybinių organizacijų tarybą Liną Skrupskelienę (už-2, susilaiko-1).

Posėdis baigėsi 15.00 val.

Posėdžio pirmininkas Artūras Razbadauskas

Posėdžio sekretorė Lietutė Demidova